Ozljeda Karla Malonea (1/1/04) - 2004-01-01
Malone je ozljedio koljeno 21. prosinca u prvom dijelu utakmice protiv Phoenix Sunsa i od tada se nije pojavio na terenu
Detroit Pistonsi sinoć su odnijeli pobjedu nad Portland Trail Blazersima od 78:71. Zvijeda večeri svakako je bio košarkaš Detroita Chauncey Billups, zaslužan za 22 poena, te Ben Wallace koji je ubacio 10 koševa. Ovo je prva pobjeda Pistonsa nad Blazersima na domaćem terenu od siječnja 1997. godine. U međuvremenu, New Orleans Hornets bili su bolji od Boston Celticsa, koji su pomoću 22 koša Davida Wesleya uspjeli izvući vrlo tijesnu pobjedu 96:94. New Jersey Netsi nisu imali veće probleme u utakmici protiv Golden State Warriorsa, koje su pobjedili rezultatom 88:70. Košarkaš Los Angeles Lakersa, Karl Malone, i dalje nije u akciji. Drugi najbolji igrač po ubačajima u NBA ligi – odmah iza Kareem Abdul-Jabbara - ozljedio je koljeno 21. prosinca u prvom dijelu utakmice protiv Phoenix Sunsa i od tada se nije pojavio na terenu, iz čega je očito da se njegov oporavak nije odvijao zadovoljavajuće brzim tempom. Malone kaže da mu nije lako. “Želim biti sa svojom momčadi. Sada mi je najvažnije da činim sve što treba da se oporavim”, rekao je Malone nakon jučerašnjeg treninga. Četrdesetgodišnji igrač prije početka ove sezone propustio je 10 utakmica, 6 radi ozljeda ili prehlade, te 4 zbog suspenzija, ali nikad nije odsjedio više od dvije utakmice u jednoj košarkaškoj sezoni. Za sada nije jasno kad će se taj igrač vratiti na parket. U međuvremenu Maloneov suigrač Shaquille O’Neal bit će kažnjen novčanom kaznom zato što je jučer propustio trening Lakersa bez da je obavjestio momčad o svom izostanku. Trener Lakersa Phil Jackson priopćio je da je O’Neal, nakon što je kontaktiran, rekao da “ima probleme s leđima”. On je dodao da je O’Neal proveo dan ležući u krevetu i da namjerava otići doktoru na pregled. Nije jasno kolika će biti novčana kazna, ali dobra vijest je – kako O’Neal vjeruje – da se ne radi o ozbiljnoj ozljedi.